open-index/open-wikipedia-markdown huggingface dataset:
Noomi

**Noomi** (hepreaksi נָעֳמִי "kaunis" voidaan myös ymmärtää "onnellinen") oli Vanhassa testamentissa Ruutin anoppi. Noomi kutsui itseänsä myöhemmin Maraksi (Ruut 1:20–21), joka heprean kielessä merkitsee katkeraa tai onnetonta.

Ruutin kirjan mukaan juutalainen Noomi asui juutalaisen miehensä Elimelekin kanssa nälänhätää paossa Mooabin maassa ja heillä oli kaksi poikaa. Elimelekin ja poikienkin kuoltua Noomi ja Ruut muuttivat Betlehemiin, jossa Noomi ja Ruut onnistuivat saamaan haltuunsa Elimelekin perintömaita. Ruut ja siten Noomikin olivat kuningas Daavidin esiäitejä.

## Aiheesta muualla
* Noomi suomenkielisessä Raamatussa (1933/1938)
Gerry Bron

**Gerry Bron** (1. maaliskuuta 1933 Lontoo, Englanti – 19. kesäkuuta 2012), oli äänilevytuottaja ja manageri, joka johti omaa Bronze Records -levy-yhtiötään. Hänet muistetaan erityisesti Uriah Heep -yhtyeen managerina ja tuottajana 1970-luvulla.

Bronin sisko on näyttelijä Eleanor Bron, isä taas toimi Gerryn tavoin musiikkialalla muun muassa kustantajana. Isä lyhensi perheen sukunimen Bronstein Broniksi.

## Lähteet

## Aiheesta muualla
*Let it rock -sivuston haastattelu vuodelta 2004
Sverre Stenersen

**Sverre Stenersen** (18. kesäkuuta 1926 Målselv – 17. joulukuuta 2005 Målselv) oli norjalainen yhdistetyn urheilija.

Stenersenin uran menestyksekkäimmät vuodet sijoittuivat 1950-luvun puolivälin tienoille, kun hän voitti yhdistetyssä MM-kultaa 1954 Falunissa ja kaksi vuotta myöhemmin olympiakultaa Cortina d'Ampezzossa. Oslon talviolympialaisissa 1952 hän saavutti pronssia ja Lahden MM-kilpailuissa 1958 hopeaa. Squaw Valleyn olympialaisissa 1960 hän sijoittui seitsemänneksi.

Seuratasolla Stenersen edusti Målselv IL:ää. Hänen kummipoikansa oli 1990-luvun menestyksekäs yhdistetyn hiihtäjä Bjarte Engen Vik.

Stenersen on palkittu Salpausselän mitalilla. Hän voitti Salpausselän kisoissa neljästi vuosina 1956, 1957, 1959 ja 1960 sekä Holmenkollenilla kolmasti vuosina 1955, 1956 ja 1959.

Cortina d'Ampezzon olympialaisissa 1956 Stenersen osallistui myös mäkihyppyyn ja sijoittui 35:nneksi. Vuonna 1950 hän hyppäsi Planican lentomäessä Norjan ennätyksen 112 metriä.

## Saavutukset
*Talviolympialaiset 1952, Oslo: pronssia
*1954 MM-kilpailut, Falun: kultaa
*Talviolympialaiset 1956, Cortina d'Ampezzo: kultaa
*1958 MM-kilpailut, Lahti: hopeaa

## Lähteet
* 
* 

### Viitteet
Pinatubo

**Pinatubo** on tulivuori Luzonin saarella Filippiineillä. Sen korkeus on 1486 metriä. Viimeinen purkaus tapahtui vuonna 1993. Ennen vuonna 1991 tapahtunutta isoa purkausta ei ollut tietoa tulivuoren purkautumisesta historiallisena aikana, mutta viimeisen 35&nbsp;000 vuoden aikana oli tapahtunut ainakin kuusi isompaa purkausta. 

Pinatubo purkautui vuonna 1991.
Se oli yksi maailman suurimmista tulivuorenpurkauksista 1900-luvulla. Vahingot olivat suuria, samoin sosiaaliset ja taloudelliset vaikutukset. Kuolonuhreja oli satoja, mutta onnistunut tarkkailu vähensi kuolleiden määrää.

Purkauksessa syntyi 2,5 kilometriä leveä kaldera, jonka pohjalla on nykyään järvi. Kalderan muotoutuminen laski vuoren huipun korkeutta 1745 metristä 1486 metriin.



## Katso myös
*Tulivuorenpurkauksen vaikutukset ilmastoon

## Lähteet

## Aiheesta muualla

* USGS: The Cataclysmic 1991 Eruption of Mount Pinatubo, Philippines 
* Pinatubo Volcano  
* Teachers Guide to Stratovolcanoes of the World: Mt. Pinatubo, Luzon, Philippines
Anniina

**Anniina** ja **Annina** ovat naisen etunimiä.

Anniina on venäläinen hellittelymuoto Anna-nimestä, joka tulee heprean armoa tarkoittavasta nimestä Hannah. Nimen lyhentyneitä muotoja ovat Niina ja Nina.

Anniina on otettu suomenkieliseen almanakkaan vuonna 1995. Nimipäivää se viettää 22. lokakuuta yhdessä Anjan, Anitan ja Anittan kanssa. Vuodesta 2020 lähtien nimi on samalla päivällä myös suomenruotsalaisen kalenterin mukaan muodossa Annina.

Digi- ja väestötietoviraston tietojen mukaan Suomessa on vuoden 2019 loppuun mennessä ollut 15&nbsp;364 Anniinaa ja noin 2&nbsp;920 Anninaa. Suurin osa heistä on syntynyt 1980- ja 1990-luvuilla.

## Tunnettuja Anniinoja ja Anninoja

* Anniina Ahtosalo (s. 2003), suomalainen maantiepyöräilijä
* Annina Antinranta (s. 1976), suomalainen laulaja ja sanoittaja
* Anniina Halonen, ravitsemustieteilijä, yksi Tiedenaiset-yhteisön perustajista
* Annina Holmberg (s. 1964), suomalainen kirjailija
* Anniina Jurvanen (s. 2004), suomalainen jalkapalloilija
* Anniina Kangasluoma (s. 2003), suomalainen pesäpalloilija
* Anniina Karjalainen (s. 1983), suomalainen poplaulaja
* Annina Keinonen, o.s. Antikainen (s. 1989), suomalainen lentopalloilija 
* Anniina Kivimäki (s. 1999), suomalainen kilpakävelijä
* Anniina Koivuniemi (s. 1995), tanssija ja tanssinopettaja
* Anniina Kortetmaa (s. 1995), suomalainen pikajuoksija
* Anniina Laitinen (s. 1989), suomalainen pika- ja aitajuoksija
* Annina Lehtonen (s. 1994), suomalainen koripalloilija
* Annina Levälampi (s. 1999), suomalainen salibandyn pelaaja
* Anniina Lindholm (s. 1983), suomalainen kolmiloikkaaja
* Anniina Mattila (s. 1983), suomalainen iskelmälaulaja
* Anniina Mikama (s. 1977), suomalainen nuortenkirjailija ja kuvittaja
* Anniina Mustajärvi, suomalainen televisioesiintyjä, Big Brother -voittaja
* Anniina Nurmi (s. 1996), suomalainen jääkiekkotuomari
* Annina Rajahuhta (s. 1989), suomalainen jääkiekkoilija
* Annina Ropponen (s. 1971), Työterveyslaitoksen tutkimusprofessori
* Anniina Tarasova, oik. *Anniina Tchernych* (s. 1985), suomalainen kirjailija
* Anniina Timonen (s. 1995), suomalainen pop- ja rap-laulaja, Idols-voittaja
* Anniina Valtonen (s. 1989), suomalainen meteorologi
* Annina Åman (s. 1984), suomalainen jalkapalloilija
* Anniina Äijänen (s. 1995), suomalainen koripalloilija
* Annina Ärölä (s. 1971), suomalainen näyttelijä

## Kuvitteellisia Anniinoja

* Anniina Aalto, televisiosarjassa *[[Salatut elämät]]*
* Anniina Ballerina, hiiri lasten animaatiosarjassa
* Annina, Oskar Merikannon yksinlaulu

## Lähteet

*Saarelma Minna: Nimi lapselle

### Viitteet

## Aiheesta muualla

* Behind the Name
Tahraton mieli

**Tahraton mieli** (*Eternal Sunshine of the Spotless Mind*) on Michel Gondryn ohjaama elokuva vuodelta 2004. Sitä kuvattiin talvella 2003 Yhdysvaltain itäosissa, muun muassa New Yorkissa, Montaukissa ja Bostonissa. Elokuva sai Oscarin parhaasta elokuvakäsikirjoituksesta vuonna 2005. 

Vuonna 2016 *Tahraton mieli* äänestettiin BBC:n kyselyssä tämän vuosisadan kuudenneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna myös *[[The New York Times]]in* kriitikot arvioivat elokuvan tämän vuosisadan 25 parhaan joukkoon.

Elokuvan levittäjänä toimi Suomessa Sandrew Metronome ja Yhdysvalloissa Focus Features.

## Juoni

Joel Barish (Jim Carrey) järkyttyy kuullessaan, että hänen tyttöystävänsä Clementine Kruzynski (Kate Winslet) on poistanut hänet mielestään. Raivoissaan hän haluaa saman järjestelmän avulla poistaa itsekin Clementinen mielestään. Mutta kun muistot Clementinesta alkavat hämärtyä, Joel rakastaa tätä vieläkin.

Ystävänpäivänä 2004 Joel herää kotonaan Rockville Centerissä. Hän on masentunut ja ahdistunut ja päättää lintsata töistä ja lähteä junalla Montaukiin. Kotimatkallaan hän tapaa (uudelleen) Clementinen, eikä muista tästä juuri mitään. Pian Joel saa kuitenkin tietää, että hänellä on ollut suhde Clementinen kanssa, hän ei vain muista sitä.

## Näyttelijät

## Aiheesta muualla
* Rautsi, Ilja: Eternal Sunshine of the Spotless Mind – Tahraton mieli (2004). Elitisti, 22.6.2004.

## Lähteet
Hanna Grobler

**Hanna Emilia Grobler** (o.s. **Mikkonen**, s. 15. tammikuuta 1981 Ruovesi) on suomalainen entinen korkeushyppääjä, jolla on lajissaan eniten Suomen mestaruuksia miehetkin mukaan lukien. Hän on voittanut SM-kultaa yhdeksän kertaa: vuosina 2000, 2001, 2002 ja 2003 sekä 2005, 2006, 2007, 2008 ja 2009. SM-hopeaa hän on saanut 2010 ja pronssia 1998. Sisäratojen Suomen-mestaruuden hän on voittanut 1999, 2003 ja 2004, ollut toinen 1998 sekä kolmas 2000 ja 2002. Tampereen eliittikisoissa 12. kesäkuuta 2005 Hanna Mikkonen paransi sentillä lähes 22 vuotta vanhaa Minna Vehmaston Suomen ennätystä hyppäämällä 192 cm.

Grobler karsiutui Berliinin MM-kilpailuissa 2009 loppukilpailusta. Hän on edustanut Suomea aikuisten maaotteluissa vuodesta 1997 ja voittanut maaottelun korkeushyppykilpailun Helsingissä 2003 sekä Tallinnan hallimaaottelussa 1999.

Hanna Grobler on 171 senttimetriä pitkä ja painaa 56 kilogrammaa. Hän edusti aktiiviurallaan Ruoveden Pirkkoja. Hänen valmentajanaan toimi oma isä Ilpo Mikkonen. Aikaisemmin häntä valmensi myös Matti Mettala. 

Hanna Mikkonen on valmistunut viittomakielen tulkiksi. Hän avioitui vuonna 2008 eteläafrikkalaisen keihäänheittäjän Gerbrand Groblerin kanssa.

Mikkonen lopetti aktiiviuransa vuoteen 2010.

## Lähteet
* 

### Viitteet
Patrik Andersson

**Patrik ”Bjärred” Andersson** (s. 18. elokuuta 1971 Borgeby, Ruotsi) on ruotsalainen jalkapalloilija. Myös hänen isänsä Roy Andersson ja nuorempi veljensä Daniel Andersson ovat pelanneet jalkapalloa ammattilaisina.

Andersson aloitti uransa Bjärreds IF:ssä, jossa hän myös sai lempinimensä. Vuonna 1989 hän siirtyi Malmö FF:ään. Bayern Münchenin riveissä Andersson voitti mm. Mestarien liigan vuonna 2001 sekä kaksi Bundesliigan mestaruutta vuosina 2000 ja 2001. Jälkimmäinen mestaruus tuli dramaattisella tavalla Anderssonin viime sekunneilla ampuman epäsuoran vapaapotkun myötä.

Andersson pelasi Ruotsin maajoukkueessa 96 ottelua ja teki niissä kolme maalia vuosina 1991–2002.

## Katso myös
*Luettelo FC Bayern Münchenissä pelanneista jalkapalloilijoista

## Lähteet
El Chichón

**El Chichón** on Meksikossa Chiapasin osavaltiossa sijaitseva tulivuori, joka sijaitsee kaukana muista alueen holoseenikauden tulivuorista. Keskiholoseenin jälkeen on tapahtunut enemmän kuin kymmenen räjähtävää purkausta. Se purkautui viimeksi 28. maaliskuuta &ndash; 4. huhtikuuta 1982 muutamia kertoja. Ennen purkausta vuori oli kokonaan metsän peitossa eikä ollut ympäröiviä vuoria korkeampi. Purkausten aiheuttama tuhoalue ulottui noin 8 kilometrin päähän vuoren ympärillä. 

Suurin vuoren laavakupoleista on entinen huipun kraatteri, joka oli kooltaan 1,6 x 2 km ja joka on syntynyt 220&nbsp;000 vuotta sitten. Kaksi muuta suurta kraatteria sijaitsevat vuoren kaakkois- ja lounaisrinteillä. Vuoden 1982 purkaukset loivat uuden kilometrin leveän ja 300 metriä syvän kraatterin, jossa on hapan kraatterijärvi. 

## Lähteet

## Aiheesta muualla
*El Chichon, Mexico
Leslie Nielsen

**Leslie William Nielsen** () oli kanadalais-yhdysvaltalainen näyttelijä, joka tuli 1980-luvulla tunnetuksi komedioistaan.

## Nuoruus
Leslie Nielsen syntyi Reginassa Saskatchewanin provinssissa Kanadassa vuonna 1926. Hän varttui pohjoisessa, Luoteisterritorioiden Fort Normanissa, missä hänen isänsä toimi ratsupoliisina. Hänen isällään oli tanskalaiset sukujuuret, ja hänen äitinsä oli walesilainen. Hänen veljensä Erik Nielsen puolestaan toimi Kanadan varapääministerinä.

Valmistuttuaan high schoolista Nielsen liittyi Kanadan ilmavoimiin ja palveli lentokoneen tykkimiehenä. Toisen maailmansodan jälkeen hän työskenteli Calgaryssa radion tiskijukkana ja kuuluttajana sekä opiskeli Lorne Greenen radioakatemiassa Torontossa.

## Ura
Muutettuaan New Yorkiin teatteristipendin turvin Nielsen sai rooleja televisionäytelmissä ja -sarjoissa, kuten *[[Lännen tie (televisiosarja)|Lännen tie]]*, *[[Tohtori Kildare]]* ja *[[Peyton Place (televisiosarja)|Peyton Place]]*. Vuonna 1956 Nielsen näytteli Michael Curtizin ohjaamassa elokuvassa *Kulkureitten kuningas*. Se ei menestynyt, mutta se toi Nielsenille seitsemän vuoden sopimuksen MGM:lle. Sinä aikana Nielsen näytteli muun muassa tieteiselokuvassa *[[Kielletty planeetta]]*. Sen jälkeen Nielsen näytteli muun muassa elokuvissa *[[Saharan sissit]]*, *[[Sheriffin paluu]]* ja *[[S/S Poseidonin seikkailu]]*. Ennenaikaisesti harmaantunut Nielsen sai rooleja etenkin autoritaarisina hahmoina. Elokuvien ohella Nielsen näytteli edelleen myös televisiossa.

Nielsen aloitti elokuvakoomikon uransa vakavailmeisen lääkärin roolissa vuoden 1980 katastrofielokuvaparodiassa *[[Hei, me lennetään!]]*. Sitä seurasi rooli etsivä Frank Drebininä lyhytikäisessä television poliisiparodiasarjassa *[[Hei, me pamputetaan!]]* (1982), mutta sen pohjalta tehty *[[Mies ja alaston ase]]* -elokuva jatko-osineen menestyi paremmin. Drebinistä tuli nopeasti tunnettu populaarikulttuurin hahmo. Nielsen näytteli ilmeettömästi osaamatonta poliisia, joka oli usein varsin tietämätön aiheuttamastaan kaaoksesta ja joka usein ymmärsi kieltä väärin.

Nielsen jatkoi komedioiden parissa, kuten *[[Dracula – verevä vainaja]]*, *[[Spy Hard – lupa läikyttää]]*, *[[Stan Helsing]]* ja *[[Superhero Movie]]*. Niiden ohella Nielsenillä oli yhden miehen teatteriesitys asianajaja Clarence Darrow’n elämästä.

Nielsenin omaelämäkerta *The Naked Truth* julkaistiin 1993. Hän julkaisi urallaan myös kaksi suosittua golf-videota *Leslie Nielsen’s Bad Golf Made Easier* ja *Leslie Nielsen’s Bad Golf My Way* sekä golf-kirjan *Leslie Nielsen’s Stupid Little Golf Book* (1995).

## Yksityiselämä
Nielsen oli neljä kertaa naimisissa. Nielsenillä oli kaksi tytärtä toisen vaimonsa kanssa.

Marras­kuussa 2010 Nielsen vietiin sairaalaan keuhkokuumeen takia, ja hän kuoli 28.&nbsp;marras­kuuta 2010 taudin aiheuttamiin komplikaatioihin.

## Valikoitu filmografia

Leslie Nielsen teki elämänsä aikana yli 100&nbsp;elo­kuva- ja . Alla on lueteltu menestyneimmät.

## Lähteet

## Aiheesta muualla
Tom Sandberg

**Tom Sandberg** (s. 6. elokuuta 1955 Mo i Rana) on norjalainen yhdistetyn hiihdon olympiavoittaja ja maailmanmestari.

Sandberg voitti yhdistetyssä nuorten Euroopan-mestaruuden 1975 oltuaan vuotta aikaisemmin hopealla. Aikuisten sarjassa hän näyttäytyi jo 18-vuotiaana voittamalla Holmenkollenin kilpailun vuonna 1974. Innsbruckin talviolympialaisissa 1976 hän sijoittui kahdeksanneksi, Lahden MM-kilpailuissa 1978 seitsemänneksi ja Lake Placidin olympialaisissa 1980 neljänneksi.

Oslon MM-hiihdoissa 1982 Sandberg voitti maailmanmestaruuden 0,2 sekunnin erolla Konrad Winkleriin. Samojen kisojen joukkuekilpailussa hän saavutti hopeaa tultuaan hiihto-osuuden maaliin yhtä aikaa Suomen joukkueen ankkurin Jorma Etelälahden kanssa. Yhdistetyn maailmancupin kautta aikain ensimmäisellä kaudella 1983–1984 hän voitti kokonaiskilpailun. Sarajevon olympialaisissa 1984 hän voitti yhdistetyssä olympiakultaa ja Rovaniemellä joukkuemaailmanmestaruuden.

Norjan mestaruuksia Sandberg voitti yhdeksän kappaletta.

## Lähteet
* 

### Viitteet

## Aiheesta muualla
*
Awake

__NOTOC__
**Awake** on Dream Theaterin kolmas studioalbumi, joka julkaistiin lokakuussa 1994. Albumi on edeltäjäänsä *[[Images and Words]]iä* rankempi ja sävyiltään tummempi, mutta silti Dream Theaterille tyypillisesti melodinen. Albumi jäi kosketinsoittaja Kevin Mooren viimeiseksi yhtyeessä. Kappaleen ”The Mirror” on sanottu olevan AA-saagan ”prologi”, koska se liittyy rumpali Mike Portnoyn alkoholismiin.

## Kappaleet

## Kokoonpano
* James LaBrie – laulu
* Kevin Moore – kosketinsoittimet
* John Myung – basso
* John Petrucci – kitarat
* Mike Portnoy – rummut, lyömäsoittimet

## Arvostelut
* Allmusic: 

## Lähteet
* 

### Viitteet

## Aiheesta muualla
* 
* Awake Discogsissa
Eagle (Alaska)

**Eagle** on kaupunki Alaskassa 13 kilometriä Yhdysvaltojen ja Kanadan rajasta. Vuoden  väestönlaskennassa sen asukasluku oli 129. Näistä etnisesti valkoisia ("white") oli 93 prosenttia. 

## Historiaa

Eaglen alue on ollut historiallinen gwich'in-kansan asuinalue ennen eurooppalaisten saapumista Alaskaan. Tämän päivän Eaglen ensimmäinen asutus oli puukauppa-asema nimeltään Belle Isle vuoden 1874 tienoilla. 1800-luvun lopulla Eaglesta tuli kauppa- ja varastoasema Yukonin ja sen sivujokien kaivosmiehille. Vuoteen 1898 mennessä sen asukasluku ylitti 1&nbsp;700. Vuonna 1901 Eaglesta tuli Alaskan sisämaan ensimmäinen virallinen kaupunki. Se sai nimensä läheisellä Eagle Bluffilla pesineiden kotkien mukaan. Vuonna 1900 Yhdysvaltojen armeija rakensi Eagleen Fort Egbertin tukikohdan. Puhelinlinja Eaglen ja Valdezin välille saatiin valmiiksi vuonna 1903.

Nomen ja Fairbanksin kultaryntäykset houkuttelivat ihmisiä pois Eaglesta. Tuomari Wickersham muutti oikeusistuimensa Eaglesta Fairbanksiin vuonna 1903. Vuoteen 1910 mennessä Eaglen väkiluku oli taantunut nykypäivän tasolle (alle kahdensadan). 

Nykypäivän Eaglessa asuvat ihmiset ovat pääosin eurooppalaista alkuperää, mutta läheisessä Eagle Villagessa lähes puolet asukkaista on gwich'ineja.

## Lähteet
Viana do Castelo

**Viana do Castelo** (IPA /vi.'ɐ.nɐ du kɐʃ.'tɛ.lu/) on Portugalin kunta ja kaupunki Viana do Castelon piirissä Norten hallintoalueella. Se on Viana do Castelon piirin pääkaupunki. Kunnan pinta-ala on noin 319 neliökilometriä ja väkiluku 86&nbsp;975 (vuonna 2024). Kunnan väestötiheys on siten 273 asukasta neliökilometrillä.

Viana do Castelon pormestari on Joaquim Luís Nobre Pereira. Kunnan juhlapäivä on 20. elokuuta.

## Lähteet

## Aiheesta muualla

*Kaupungin internetsivut
Vila Nova de Gaia

**Vila Nova de Gaia** (arkikielessä usein vain *Gaia*) on kaupunki Portugalin pohjoisosassa Atlantin rannikolla, Douro-joen etelärannalla. Joen toisella rannalla sijaitsee Porton kaupunki. Vila Nova de Gaia kuuluu Porton metropolialueeseen, jolla asuu yhteensä noin 1,5 miljoonaa ihmistä. Gaian asukasluku (noin 300&nbsp;000) on nykyään suurempi kuin itse Porton (noin 263&nbsp;000), ja se on hallinnollisesti Lissabonin ja Sintran jälkeen Portugalin kolmanneksi suurin kaupunki (*município*). Vila Nova de Gaian pinta-ala on 168,7 km² ja asukastiheys noin 1&nbsp;838 as/km².

Vila Nova de Gaia tunnetaan erityisesti joenrannan varastoista, joissa portviini perinteisesti kypsytetään.

## Lähteet

## Aiheesta muualla
Nyamuragira

**Nyamuragira** on Kongon demokraattisessa tasavallassa sijaitseva usein purkautuva tulivuori Virunga-vuorilla 25 km pohjoiseen Kivujärvestä. Se on tyypiltään laakea kilpitulivuori, mikä viittaa laavan tulevan syvältä maan sisuksista ns kuumasta pisteestä. Tulivuoren kyljessä tapahtuu pieniä purkauksia. Vuodesta 1882 lähtien tulivuori on purkautunut yli 35 kertaa. Tämä tulivuori vapauttaa huomattavan suuren määrän rikkidioksidia ilmakehään.

Tulivuoren viimeisin purkaus tapahtui 6. marraskuuta 2011.

## Lähteet

## Aiheesta muualla

* Global volcanism program
Eagle Village

**Eagle Village** on kylä Alaskassa 13 kilometriä Yhdysvaltojen ja Kanadan rajasta. Sen vieressä on pieni Eaglen kaupunki. Kylää kutsuttiin 1800-luvun lopulla ja 1900-luvun alussa sen päällikön mukaan nimellä "Johnny's". Päälliköstä käytettiin englanniksi nimeä John.

Kylän asukasluku oli vuonna 2020 48. Asukkaista joka kolmas oli Amerikan alkuperäiskansalaisia (pääosin gwich'ineja), toisin kuin Eaglessa, jonka väestö on suurelta osin eurooppalaisperäistä.

## Lähteet

## Aiheesta muualla
* Eagle Village Google Localissa
Messier 100

**M100** on kierteisgalaksi, joka tunnetaan myös nimillä Messierin kohde 100 ja NGC 4321. Sen löysi Pierre Méchain 15. maaliskuuta vuonna 1781. Se kuuluu Bereniken hiukset -nimiseen tähdistöön. M100 on 17 megaparsekin (55,4 miljoonaa valovuotta) päässä Maasta, ja sen läpimitta on 36,800 parsekia. M100 on kirkkaimpia galakseja Virgon galaksiryhmässä.

Galaksilla on kaksi ulkonevaa ohutta osaa, jotka koostuvat suurimmaksi osaksi sinisistä tähdistä, ja useampia pienempiä ulkonemia. Siniset tähdet ovat nuoria, kuumia ja massiivisia ja myös tähtien elinkaareen katsoen lyhytikäisiä.

## Katso myös
*Messierin luettelo
* New General Catalogue

## Lähteet

## Aiheesta muualla

* SEDSin sivu M100:sta
Pohjoismaiset hiihtolajit talviolympialaisissa 1988

**[[Talviolympialaiset 1988|XV talviolympialaiset]]** järjestettiin Calgaryssä, Kanadassa. **Pohjoismaisissa hiihtolajeissa** (maastohiihto, yhdistetty, mäkihyppy) järjestettiin yhteensä 13 kilpailua. Mäkihypyn ja yhdistetyn joukkuekilpailut olivat ensimmäistä kertaa mukana olympiaohjelmassa.

## Miesten hiihto
### 15 km (p)






### 30 km (p)







### 50 km (v)






### 4 x 10 km viesti






## Naisten hiihto
### 5 km (p)






### 10 km (p)






### 20 km (v)







### 4 x 5 km viesti






## Mäkihyppy
### Suurmäki






### Normaalimäki







### Joukkuemäki






## Yhdistetty
### Normaalikilpailu






### Joukkuekilpailu






## Lähteet

*  

### Viitteet

## Aiheesta muualla
* YLE Elävä arkisto: Calgaryn talviolympialaiset 1988
Eek

**Eek** on kaupunki Yhdysvaltojen osavaltion Alaskan länsiosassa. Vuoden 2017 väestönlaskennassa sen asukasluku oli 309. Asukkaista 95,71 % oli vuonna  etnisesti Amerikan alkuperäisväestöä.

## Lähteet

## Aiheesta muualla
* Eek Google Localissa
Viipurinrinkeli

**Viipurinrinkeli** on perinteinen viipurilainen leivonnainen, josta on tullut eteläkarjalainen perinneleivonnainen. Tunnusomaisen maun leivonnaiselle antaa kardemumman ja muskottikukan samanaikainen käyttö. Muina aineksina ovat maito, kananmuna, voi tai margariini, sokeri, hiiva, vehnäjauhot sekä osassa resepteistä myös suola.
 Jotkin aromikkaat reseptit sisältävät muitakin mausteita (meiramia, minttua, neilikkaa, kuminaa,  sahramia). Perinteisesti viipurinrinkeli paistettiin uunissa olkien päällä.

## Historia

Rinkeli saapui Viipuriin 1300-luvulla harmaan fransiskaanimunkkikunnan myötä. Rinkeleitä tehtiin luostarissa, jonka toiminta lakkasi  uskonpuhdistuksen seurauksena. 1500-luvulla resepti levisi luostarin ulkopuolelle. Rinkelistä muodostui yläluokan herkku. Pietari Brahe tilasi Viipurista rinkeleitä Turun Akatemian vihkiäisiin vuonna 1649 – suosio levisi Pietarin hienostoväen joukkoon 1700-luvulla. Venäjän keisari Aleksanteri III:lle toimitettiin viikoittain kuriiripostina kuusi rinkeliä.

1800-luvulla tunnetuimpia valmistajia olivat Vaittisen ja Löppösen suvut. He kiistelivät, kumman rinkeliresepti oli alkuperäisempi. Tätä aikaa kutsutaan rinkelisodaksi. Vaittisen rinkeli nautti luottamusta Viipurissa, mutta Löppösen menestyi kansainvälisesti. Rinkelintekotaito levisi ja tuli 1900-luvun alkupuolella tunnetuksi Lappeella, nykyisessä Lappeenrannassa, jossa rinkeli myös yksinkertaistui. Ennen toista maailmansotaa Lappeella oli yli 60 taloa, joissa taidettiin rinkelinteko.

Rinkelin valmistustavan Lappeelle toi Hanhijärven kylästä syntyisin ollut Anni Pajari, joka palasi veljensä Sakari Rantasen talouteen Hanhijärvelle, jossa useat talot alkoivat valmistaa ja markkinoida viipurinrinkeleitä maatalouden lisäansiona. Tapa elää vielä nykyään myös Hanhijärvellä, vaikka valmistus ja markkinointi onkin jo levinnyt kylän ulkopuolelle aina Joensuuhun asti.

Nykyään viipurinrinkelikauppiaan löytää lähes kaikilta markkinoilta, ja rinkeliä markkinoidaan voimakkaasti perinteikkäänä markkinaostoksena. Joensuun torin lisäksi viipurinrinkeleitä myydään markkinoiden aikaan myös marketeissa.

## Lähteet
*Karjala-lehti 20.2. 2007 Kalevi Miettinen "Wiipurissa 1847 painettu rinkeli" 
*Karjala-lehti 27. 2. 2007 Raimo Berkan " Viipurin rinkelistä" 
*Karjala-lehti 06.3.2003 Osmo Rantanen "Vielä Viipurin rinkelistä"
*Karjala-lehti 15.3. 2007 Olli Immosen kolumni "Viipurin rinkeli"

### Viitteet
Ari Sulander

**Ari Juhani Sulander** (s. 6. tammikuuta 1969 Helsinki) on suomalainen jääkiekkomaalivahti. Sulander pelasi urallaan 14 kautta ZSC Lionsissa. Hänen uransa päättyi keväällä 2012. Saman vuoden syyskuussa Sulanderia kunnioitettiin nostamalla hänen pelinumeronsa Zürichin Hallenstadionin kattoon.

## Ura
Sulander aloitti uransa miesten tasolla vuonna 1989 Jokereissa. Hän pelasi joukkueessa kevääseen 1998 asti voittaen tänä aikana neljä Suomen mestaruutta. Hän oli Jokerien ykkösmaalivahti 1993–1998. Syksyllä 1998 Sulander siirtyi Sveitsin pääsarjaan ZSC Lions -joukkueeseen, jossa hän pelasi uransa loppuun asti. Sulander on voittanut neljä Sveitsin mestaruutta (2000, 2001,2008 ja 2012). Lisäksi hän on voittanut Continental Cupin vuosina 2000 ja 2001 sekä Jokereissa Jääkiekon Euroopan cupin vuosina 1995 ja 1996 ja Zürich SC Lionsissa Jääkiekon mestarien liigan vuonna 2009 ollessaan 40-vuotias.Sekä Victoria Cupin 2009 Chicago Blackhawksia vastaan.

Sulander onnistui kaudella 2002–2003 maalinteossa Sveitsin pääsarjassa.

Sulander teki marraskuussa 2010 hetkellisen paluun SM-liigaan, kun hän tuli Lahden Pelicansiin kahden viikon ja kuuden ottelun mittaisella vuokrasopimuksella, koska Pelicansin ykkösmaalivahti Niko Hovinen oli loukannut polvensa.

Joulukuussa 2011 Ari Sulander pelasi seuransa farmijoukkueen GCK Lionsin maalivahtina ottelussa, jossa hänen 18-vuotias poikansa Santtu Sulander pelasi saman joukkueen hyökkääjänä. 

### Maajoukkueura
Suomen maajoukkueessa Sulander on esiintynyt useissa arvokisoissa: 1998 olympialaisissa sekä 1993, 1995, 1996, 1997, 1998, 1999 ja 2000 MM-kisoissa. Sulander oli siis voittamassa myös MM-kultaa Tukholmassa 1995. Lisäksi hän sai hopeaa vuosina 1998 ja 1999 sekä pronssia vuonna 2000.

## Yksityiselämä
Sulander sai Sveitsin kansalaisuuden vuonna 2011. Hän erosi 20 vuoden avioliiton jälkeen vaimostaan Maarit Sulanderista vuonna 2012 ja palasi Sveitsistä Suomeen vuonna 2012. Parilla on kaksi poikaa, Santtu ja Samu, jotka kumpikin pelaavat myös jääkiekkoa.  Sulander asuu uuden puolisonsa kanssa Oulussa, jossa hänellä on lemmikkieläintuhkaamo.
## Saavutuksia
### Joukkuesaavutuksia
*Olympiapronssia 1998
*MM-kultaa 1995
*MM-hopeaa 1998 ja 1999
*MM-pronssia 2000
*Suomen mestaruus 1992, 1994, 1996 ja 1997
*SM-hopeaa 1995
*SM-pronssia 1998
*Jääkiekon Euroopan cup 1995, 1996
*Sveitsin mestaruus 2000, 2001, 2008,  2012
*Sveitsin hopeaa 2002 ja 2005
*Continental Cupin voitto 2001 ja 2002
*Continental Cupin pronssia 2006
*Champions Hockey League kultaa 2009
*Victoria Cup kultaa 2009

### Henkilökohtaisia saavutuksia
*Jari Kurri -palkinto 1994
*Urpo Ylönen -palkinto 1996
*MM-kisojen paras maalivahti 1998
*Champions Hockey League – arvokkain pelaaja 2009

## Lähteet

## Aiheesta muualla
* Sulanderin uran tilastot
* Ylen Elävä arkisto: Ari Sulander – varjoveskarista valokeilaan
*Sulanderin tiedot Jääkiekkomuseon sivuilla.
Pohjoismaiset hiihtolajit talviolympialaisissa 1992

**[[Talviolympialaiset 1992|XVI talviolympialaiset]]** järjestettiin Albertvillessa, Ranskassa vuonna 1992. **Pohjoismaisissa hiihtolajeissa** (maastohiihto, yhdistetty, mäkihyppy) järjestettiin 15 kilpailua. Uusina lajeina olympiaohjelmassa olivat miesten ja naisten takaa-ajohiihdot.

## Miesten hiihto
### 10 km (p)






### 30 km (p)






### 50 km (v)






### 10 + 15 km takaa-ajo






### 4 x 10 km viesti






## Naisten hiihto
### 5 km (p)






### 15 km (p)






### 30 km (v)






### 5 + 10 km takaa-ajo






### 4 x 5 km viesti





## Yhdistetty
### Normaalikilpailu






### Joukkuekilpailu






## Mäkihyppy
### Normaalimäki






### Suurmäki






### Joukkuekilpailu






## Lähteet

*  

### Viitteet

## Aiheesta muualla
* YLE Elävä arkisto: Albertvillen talvikisat 1992
Stromboli

**Stromboli** on aktiivisen tulivuoren muodostama saari Tyrrhenanmerellä, Sisilian pohjoispuolella Italiassa. Stromboli kuuluu Liparisaariin ja sijaitsee 40 kilometriä länteen Calabrian rannikolta. Saaren pinta-ala on 12,6&nbsp;km² ja sen korkein huippu, nimeltään *Serra I Vancori*, kohoaa 924 metrin korkeuteen.

## Vulkaaninen toiminta

Stromboli on tunnettu yhtenä maailman aktiivisimmista tulivuorista. Tuliperäisen toiminnan tiedetään jatkuneen vuorella viimeisen 2&nbsp;000 vuoden ajan. Viimeinen suuri laavapurkaus tapahtui joulukuusta 2002 heinäkuuhun 2003, mutta 1800-luvulla tulivuori purkautui muutamien minuuttien välein. Strombolin huippu kohoaa 926 metrin korkeuteen merenpinnasta ja 2&nbsp;000 metriä merenpohjasta. Vuoren pohjoisreunalla on *Sciara del Fuoco* -kanava (”tulivirta”). Kanava on muodostunut  30. joulukuuta 2002. *Sciara del Fuoco*ssa tapahtui kaksi massiivista maanvyöryä, jotka aiheuttivat tsunamiaallon.

Strombolin vulkaaninen toiminta ilmenee yleensä ns. pieninä räjähdyspurkauksina. Tulivuori purkaa kaasua rytmisesti tai epäsäännöllisesti muutaman minuutin välein. Jähmeä laava estää kaasun jatkuvan pakenemisen laavasta, ja laavajärveä ei yleensä pääse syntymään. Kaasun on ensin kasauduttava suuriksi kupliksi voidakseen paeta laavasta. Kun kaasukupla pakenee laavasta, tapahtuu pienehkö, äänekäs räjähdys, joka sinkoaa suuria kiviä ja lapilleja (tennispallon kokoisia pyöreitä vulkaanisia kiviä) kymmenien, jopa satojen metrien korkeuteen. Strombolin suuri purkaus vuonna 1930 tappoi useita ihmisiä ja tuhosi joitakin taloja vulkaanisilla pommeilla eli sinkoamillaan kivillä. Vuoren huipulla on kolme aktiivista kraatteria.

## Historia
200&nbsp;000 vuotta sitten Strombolin huippu sijaitsi vielä merenpinnan alapuolella. Nykyisestä saaresta koilliseen sijaitsi kuitenkin toinen tulivuori, Strombolicchio, josta on nykyisin jäljellä vain sen majakkana toimiva huippu. Strombolin huippu kohosi merenpinnan yläpuolelle noin 160&nbsp;000 vuotta sitten, ja laavavirrat ja pyroklastiset tuhkapilvet alkoivat jäähtyessään muodostaa uutta maata. Vuoren kraatteri sijaitsi tuolloin nykyisen saaren eteläisimmässä reunassa mutta liikkui hieman luoteeseen arviolta 35&nbsp;000 vuotta sitten. Vancori-kaudeksi nimettynä aikana vuoren koko läntinen ja luoteinen osa romahtivat kasaan ja täyttyivät myöhemmin uudestaan laavalla. Pääkraatterista sivummalla sijaitsevista purkauspisteistä valunut laava muodosti pienen kilven, jolla nykyään sijaitsevat saaren kaksi kylää, Stromboli ja Ginostra. Viimeisin vuoren muotoon huomattavasti vaikuttanut tapahtuma sattui 5&nbsp;000–10&nbsp;000 vuotta sitten, kun luoteisosa romahti uudestaan ja jätti jälkeensä hevosenkengän muotoisen painauman eli Sciara del Fuocon.

## Lähteet

## Aiheesta muualla
Seurakuntapiiri

**Seurakuntapiiri** on Suomen evankelis-luterilaisen kirkon hallinnollisen seurakunnan osasta muodostettu piirineuvoston hallinnoima alue.

Seurakuntapiirin käyttöön voidaan myöntää varoja sen alueella tehtävään työhön. Piireille on tavallisesti nimetty oma pappi ja mahdollisesti myös kanttori sekä diakonia- ja nuorisotyöntekijöitä.

## Lähteet
Toejoki

**Toejoki** on 3 482 asukkaan kaupunginosa Porin keskustaajaman pohjoisosassa Kokemäenjoen pohjoispuolella. Sen lähimpiä naapurikaupunginosia ovat Lotskeri pohjoisessa, Ruosniemi ja Tuulikylä koillisessa, Murtosenmutka idässä, Isosanta etelässä ja Pormestarinluoto lännessä. Nimensä Toejoki on saanut alueen läpi virranneesta lyhyestä ja matalasta Toejoesta, joka sittemmin on täytetty. Itse joen nimi viittaa pieniin patoihin eli tokeisiin, joita käytettiin kalastukseen.

Toejoen taajama syntyi 1800-luvun loppupuolella silloisen Porin kaupungin rajojen ulkopuolelle Harjunpään kylän länsiosaan, joka kuului Ulvilaan. Vastaavia spontaanisti, ilman asemakaavoitusta ja rakentamismääräyksiä syntyneitä taajamia kasvoi teollisuuden myötä monien muidenkin suurimpien suomalaiskaupunkien ulkopuolelle, tunnetuimpana näistä Tampereen Pispala. Tyypillistä näille työläisyhdyskunnille oli epäsäännöllinen rakenne, ahtaat ja usein monin tavoin ala-arvoiset asuintilat, huono hygienia sekä kunnallistekniikan täydellinen puuttuminen. Toejoen erityisongelmana oli vesi: tulvavettä oli joka paikassa, mutta juomavettä maaperästä ei löytynyt lainkaan; lähin juomavesikaivo sijaitsi Porin kaupungin alueella, Kokemäenjoen toisella puolella.

Ulvilalaisista työläisyhdyskunnista erityisesti Toejoella ruvettiin vaatimaan yhteiskunnan toimenpiteitä asuinolosuhteiden korjaamiseksi. Asetus taajaväkisistä yhdyskunnista annettiin 1898. Toejoesta muodostettiin taajaväkinen yhdyskunta vuonna 1908. Sen uskottiin korjaavan taajamien asioita, mutta niin ei kuitenkaan tapahtunut; väen määrä Toejoella kasvoi ja epäkohdat kärjistyivät. Valtion viranomaisten mielestä ratkaisu ongelmaan olisi Toejoen liittäminen Porin kaupunkiin ja siten alueen saattaminen kaupungin palveluiden ja määräysten piiriin. Alueliitoksesta syntyi kahden vuosikymmenen taistelu: sekä rannan väki että Porin kaupunki vastustivat liitosta johdonmukaisesti.

Vuoden 1941 alussa pitkään suunniteltu alueliitos viimein toteutui ja Toejoesta tuli Porin 52. kaupunginosa. Ratkaistavana oli merkittäviä kysymyksiä, jotka lähtivät kaavoituksesta ja kunnallistekniikasta. Suurin kysymys kuitenkin oli, mitä olisi tehtävä joelle. Toisten mielestä joki oli säilytettävä ja pengerrettävä mutta vuoteen 1965 mennessä joki täytettiin. Nykyinen Toejoenrantakatu puistoineen kulkee aiemman joen uomaa pitkin. Lisäksi kaupunkikuvassa on säilynyt entisen Vaasan pikatien jokisilta, joka nykyisin toimii kadun alikulkukäytävänä. Toejoen luoteisosasta on edelleen jäljellä lyhyt täyttämätön osuus Kehäkujan ja Ristijuovantien lähellä.

Toejoen kaupunginosa laajeni merkittävästi 1970- ja 1980-luvuilla, jolloin vanhan asuinalueen pohjoispuolelle rakennettiin laaja uusi asuinalue. Nykyinen Toejoki on omakotitalo- ja rivitalovaltainen ja Porissa hyvin suosittu asuinalue. Toejoella toimii jalkapalloseura Toejoen Veikot.

## Lähteet

## Aiheesta muualla
* 
* V. Tamminen : Toejoki, Porin esikaupunki, maan tasalle? Yhdyskunnan asuntokulttuuri maamme kurjimpia. Alueen järjestäminen vaatii kymmeniä milj. markkoja, Helsingin Sanomat, 01.07.1934, nro 172, s. 21, Kansalliskirjaston digitaaliset aineistot
Bhutanin lippu

**Bhutanin lippu** on Bhutanin tunnus vaakunan ja hymnin ohella. Lippu on jaettu kahteen kolmioon, joista ylempi on keltainen ja alempi oranssi. Värit symboloivat monarkiaa (keltainen) ja buddhalaisuutta (oranssi). Lipun keskellä on valkoinen lohikäärme.  Lippu on ollut käytössä 1800-luvulta asti, ja nykyisen muotonsa se sai vuonna 1960. Alaosa oli ennen kastanjanruskea, mutta se vaihdettiin nykyiseksi, kun Bhutan liittyi YK:hon. Lipun suhteet ovat 2:3.

Lipun lohikäärme, *Druk* tai ukkoslohikäärme, tulee Bhutanin paikallisesta tiibetiläisestä nimestä *lohikäärmeen maa*. Lohikäärme pitää kiinni vaurautta edustavista jalokivistä. Keltainen väri edustaa sekulaarista monarkiaa ja oranssi buddhalaisuutta. Lippu on yksi harvoista oranssia päävärinä käyttävistä lipuista, ja toinen ainoastaan kahdesta kansallislipusta, jossa on kuvattuna lohikäärme – toinen on Walesin lipussa.

## Lähteet

## Aiheesta muualla
Leikin varjolla

**Leikin varjolla – ellet tunne, älyä!** oli Timo Koivusalon juontama vuodesta 2002 esitetty visailuohjelma, jota lähetettiin Yle TV2:lla vuoteen 2006 saakka torstaisin Koivusalon aiemman *[[Tuttu Juttu Show|Tuttu Juttu Show'n]]* paikalla. Joka jaksossa sarjassa vieraili neljä toisilleen tuttua julkisuuden henkilöä, ja he arvuuttelivat muun muassa toistensa elämää, elämäntyyliä ja -tapoja. Ohjelman ensimmäisellä kaudella jakson pituus oli 75 minuuttia, jolloin oli kuusi kilpailijaa.

## Studio-orkesteri

* Jari Puhakka: kapellimestari
* Ilpo Murtojärvi ja Heikki Markku : sähkökitara
* Pertti Hurmalainen: basso
* Tommi Rautiainen: rummut
* Jenttu Novak: trumpetti
* Susanna Palin: taustalaulu

## Aiheesta muualla
*Ohjelman viralliset kotisivut
Livorno

**Livorno** on kaupunki Italiassa Toscanan alueella. Se on Livornon maakunnan pääkaupunki. Asukkaita kaupungissa on noin 160&nbsp;000.

## Maantiede
Livorno sijaitsee Italian länsirannikolla Ligurianmeren rannalla. Kaupungin arkkitehtuuri herättää huomiota linnamaisine kaupunginmuureineen ja kaupungin keskustan ylle kohoavine vartiotorneineen.

## Historia
Livornon paikalla on ollut roomalaisaikoina luonnonsatama nimeltään Liburnum, keskiajan latinaksi Liborno. Keskiajalla Pisa hallitsi sitä. Vuonna 1421 satama myytiin Medicien hallitsemalle Firenzelle, joka tarvitsi laajentumisensa jälkeen hyvän satamapaikan.

Medici-hallitsija Ferdinando I rakennutti Livornoon 1500-luvun lopulla asuntoja 20&nbsp;000 ihmiselle ja sataman 300 laivalle. Hän teki Livornosta vuonna 1606 vapaasataman, jollaisena se pysyi vuoteen 1860, jolloin se liitettiin Italian kuningaskuntaan. Vuonna 1865 perustettiin Livornon telakka, joka 1900-luvun alussa työllisti 2&nbsp;000 henkeä. Vuonna 1881 aloitti toimintansa Livornon laivastoakatemia.

Vuonna 1921 Livornossa perustettiin Italian kommunistinen puolue. 

Toisen maailmansodan aikana kaupunki vaurioitui pahoin pommituksissa. On arvioitu, että 60-90 prosenttia Livornon rakennuksista tuhoutui, koska se joutui iskujen kohteeksi rintaman molemmilta puolilta. Saksalaismiehityksen aikana Livornossa oli vahva fasisminvastainen mieliala. Suurin osa kaupungin juutalaisväestöstä kuoli holokaustissa.

## Liikenne
Livorno on merkittävä satamakaupunki. Sieltä on matkustajalaivayhteydet Korsikalle ja Sardiniaan. Sieltä pääsee myös Elban ja Montecriston saarille, jotka ovat osa Toscanan saariston kansallispuistoa. 

Kaupunki sijaitsee Rooman ja La Spezian välisen rautatien varrella; junamatka Roomaan kestää noin kolme tuntia. Lähin lentoasema on Galileo Galilein lentoasema Pisassa.

## Kulttuuri
Taidemaalari Amedeo Modigliani oli syntyisin Livornosta. Vuonna 1984 Livornon keskustaa halkovan kanaalin pohjamudasta löytyi Modiglianin veistämä patsas ja pian toinenkin. Legendan mukaan turhautunut taiteilija oli 1900-luvun ensimmäisinä vuosina heittänyt ensimmäiset patsaskokeilunsa kanaalin pohjalle. Taideväki ylisti löytyneitä mestariteoksia lennokkain sanakääntein, ja tutkijat totesivat ne aidoiksi. Löytö oli suuri sensaatio, mutta se muuttui skandaaliksi, kun kävi ilmi, että työt olivat kolmen nuoren miehen tekemiä. Näyttelyyn esille laitetut veistokset siirrettiin varastoon, museo meni konkurssiin ja johto irtisanottiin. Monet tutkijat ja historioitsijat väittivät yhä kiivaasti, että löydetyt veistokset olivat aitoja. Kolme nuorta todisti myöhemmin, että he voivat tehdä vielä täsmälleen samanlaisen teoksen - ja niin he tekivätkin, television kuvatessa heitä koko työn ajan.

## Urheilu
Kaupunki on tunnettu Serie C:ssa pelaavasta jalkapallojoukkueestaan AS Livornosta.

## Lähteet

## Aiheesta muualla
Mandy Moore

**Amanda Leigh ”Mandy” Moore** (s. 10. huhtikuuta 1984 Nashua, New Hampshire) on yhdysvaltalainen poplaulaja ja näyttelijä.

## Varhaiset vaiheet
Moore syntyi Nashuassa, New Hampshiressa, mutta kasvoi Orlandon esikaupunkialueella Floridassa. Lapsuudessaan näytteli paikallisissa teatterituotannoissa ja esitti kansallislaulua urheiluotteluissa, mikä kiinnitti levy-yhtiön huomion.

## Ura
Moore solmi levytyssopimuksen Epic Recordsin kanssa vuonna 1999, ja hänen esikoisalbuminsa *So Real* julkaistiin vielä saman vuoden joulukuussa. Se oli tyyliltään ajan tyypillistä teinipoppia. Albumi myi platinaa kolmessa kuukaudessa. Menestyksen hyödyntämiseksi seuraava albumi, *I Wanna Be with You*, julkaistiin toukokuussa 2000 ja kolmaskin, *Mandy Moore*, vuonna 2001.

Moore haki aiempien levyjensä purkkapopista poikkeavaa linjaa vuoden 2003 cover-albumilla *Coverage*, mutta sen heikko myynti sai Epic Recordsin irtisanomaan Mooren sopimuksen. Sitä seurasi pidempi tauko, jonka aikana Moore keskittyi muun muassa näyttelemiseen, kunnes EMI:n kanssa tehdyn levytyssopimuksen jälkeen vuonna 2007 ilmestyi *Wild Hope*, jolla hän kokeili ensimmäistä kertaa itse myös lauluntekoa. Kaksi vuotta myöhemmin oli vuorossa *Amanda Leigh*.

Moore on näytellyt esimerkiksi elokuvissa *[[Prinsessapäiväkirjat (elokuva)|Prinsessapäiväkirjat]]*, *[[American Dreamz]]* ja *[[Muistojen polku]]*. Lisäksi Moore on ollut ääninäyttelijänä muun muassa animaatioissa *[[Karhuveljeni Koda 2]]*, *[[Salamaseepra]]* ja *[[Kaksin karkuteillä]]* sekä parissa *[[Simpsonit|Simpsonien]]* jaksossa. Hän on myös esiintynyt tv-sarjoissa kuten *[[Entourage]]*, *[[Tuho-osasto]]*, *[[Greyn anatomia]]* ja *[[Ensisilmäyksellä]]*.

## Yksityiselämä
Maaliskuussa 2008 Moore alkoi seurustella muusikko Ryan Adamsin kanssa. Pari meni naimisiin maaliskuussa 2009, mutta lähes kuuden vuoden avioliiton jälkeen he ilmoittivat tammikuussa 2015 eroavansa. Ero astui voimaan vuonna 2016. Heillä ei ole lapsia. Moore avioitui laulaja Taylor Goldsmithin kanssa vuoden 2018 marraskuussa. He olivat tavanneet vuonna 2015. Moore ilmoitti syyskuussa 2020 odottavansa poikalasta, jonka on määrä syntyä alkuvuodesta 2021.

## Diskografia
### Studioalbumit
* *So Real* (1999)
* *I Wanna Be with You* (2000)
* *Mandy Moore* (2001)
* *Coverage* (2003)
* *Wild Hope* (2007)
* *Amanda Leigh* (2009)

## Filmografia

## Lähteet

## Aiheesta muualla

*
Sanna Sepponen

**Sanna Sepponen** (s. tammikuu 1978) on suomalainen näyttelijä ja vammaisurheilija. Hänellä on Downin oireyhtymä ja hän kuuluu Me Itse -yhdistyksen johtoryhmään.

## Ura
Sepponen näytteli *[[Salatut elämät]]* -televisio­sarjassa Roosa Kemppaisen roolia. Hänen ensimmäinen kohtauksensa sarjassa kuvattiin vuonna 2001 ja viimeinen syksyllä 2003. Sepposen rooli­hahmo esiintyi televisio­ruudussa vuosina 2001–2004. Hän oli lisäksi mukana Yle TV1:n sarjassa *[[Toisenlaiset frendit]]* vuosina 2010–2014.

Sepponen on kilpaillut kehitys­vammaisten Special Olympics -kilpailuissa alppi­hiihdossa. Vuonna 2013 Korean tasa­vallan Pyeongchangissa järjestetyissä kilpailuissa hän voitti hopeaa supersuurpujottelussa sekä pronssia suurpujottelussa.

Sepponen työskenteli yli kymmenen vuotta Hertto­niemen McDonald’sissa, ja sen jälkeen SDP:ssä. Hänelle myönnettiin vuonna 2003 Kehitys­vammaisten Tuki­liiton hopeinen ansio­merkki.

## Yksityiselämä

Lokakuussa 2019 Sepponen kihlautui *Toisenlaiset frendit* -sarjassa esiintyneen Timo Laineen kanssa.

## Filmografia

## Lähteet

## Aiheesta muualla

*
Kirkkoneuvosto

**Kirkkoneuvosto** on Suomen evankelis-luterilaisen kirkon seurakunnan toimielin. Kirkkoneuvosto koostuu luottamushenkilöistä, jotka kirkkovaltuusto valitsee. Kirkkoneuvoston toimikausi on kaksi vuotta eli vaaleilla valittu kirkkovaltuusto valitsee nelivuotisen toimintakautensa aikana kirkkoneuvoston kahdesti, ensimmäisen ja kolmannen toimintavuoden tammikuussa. Kirkkoneuvoston puheenjohtajana toimii seurakunnan kirkkoherra. Kirkkovaltuusto valitsee kirkkoneuvostolle varapuheenjohtajan ja jäsenille henkilökohtaiset varajäsenet.

Kirkkoneuvoston tehtävistä säädetään kirkkolaissa.
__NOTOC__
## Itsenäiset seurakunnat
Kirkkoneuvosto vastaa seurakunnan toiminnan yleisestä johtamisesta ja sen tarkoituksen totetumisesta. Kirkkoneuvosto toimii kirkkovaltuuston valmistelu- ja täytäntöönpanoelimenä. Kirkkoneuvosto vastaa seurakunnan yleisestä hallinnosta, taloudenhoidosta ja seurakunnan omaisuuden hoidosta. Kirkkoneuvosto edustaa seurakuntaa suhteessa valtioon ja muihin viranomaisiin, solmii seurakunnan sopimukset ja edustaa oikeudellisissa toimissa. Kirkkoneuvosto valitsee suurimman osan seurakunnan viranhaltijoista.

Kirkkoneuvosto valmistelee kirkkovaltuuston käsiteltäväksi tulevat asiat ja huolehtii kirkkovaltuuston päätösten toteuttamisesta.

## Seurakuntayhtymään kuuluvat seurakunnat

Seurakuntayhtymään kuuluvissa seurakunnissa kirkkoneuvoston sijaan seurakunnalle valitaan seurakuntaneuvosto, jonka jäsenet valitaan seurakuntavaaleissa.

## Lähteet

## Aiheesta muualla
* Kirkkolaki
Tervise Paradiis

**Tervise Paradiis** () on Pärnun kaupungissa Virossa toimiva hotelliketju, joka omistaa kaksi hotellia. Vuonna 2004 valmistui toinen ja viimeisin Tervise Paradiis.
Hotelleissa on kylpylä, niskahierontapalveluita, keilailuhalli, ravintoloita, baareja, kasino ym.

## Aiheesta muualla
*Tervise Paradiis -hotellin kotisivut
Kohtisuora

**Kohtisuoralla** (ts. *[[normaali (matematiikka)|normaali]]lla*) tarkoitetaan yleensä kahden suoran tai tason välistä suhdetta, joka muodostaa 90° kulman.

Suoran ja pisteen välinen lyhin etäisyys löytyy mittaamalla pisteen kautta kulkevaa suoran normaalia.
Matemaattisten peruskoordinaatistojen akselit ovat toisiinsa nähden kohtisuorassa. Myös useampiulotteiset tasot ja objektit voivat olla toisiinsa nähden kohtisuorassa, mutta niiden hahmottaminen visuaalisesti on ihmiselle mahdotonta.

## Ortogonaalisuus
Ortogonalisuus on kohtisuoruuden yleistys, jolla on merkitystä matematiikassa, tilastotieteessä, tietojenkäsittelytieteessä ja fysiikassa. 
* Vektorit u ja v ovat ortogonaaliset, jos ne muodostavat suoran kulman, eli *B(u, v) = 0*. 
* Vastaavasti funktiot ovat ortogonaaliset, jos niiden sisätulo on nolla. 
* Tilastotieteessä riippumattomat muuttujat ovat ortogonaaliset, kun niiden välinen korrelaatio on nolla.

## Lähteet
Egegik

**Egegik** on pieni kaupunki Lounais-Alaskassa, Yhdysvalloissa. Se sijaitsee Bristolinlahden itäisellä rannalla (tarkemmin sanoen sen pienemmän osan Egegik Bayn) Egegikjoen suulla. 

Vuoden  väestönlaskennassa Egegikin asukasluku oli 116. Näistä oli  58&nbsp;% Amerikan alkuperäiskansoihin kuuluvia.

## Lähteet

## Aiheesta muualla
* Egegik Google Localissa
Anna Haaranen

**Anna Milka Dorothea Haaranen** (s. 11. lokakuuta 1962 Harjavalta) on suomalainen näyttelijä, joka on näytellyt teatterissa ja monissa kotimaisissa elokuvissa. Hänet tunnetaan television *[[Paavo ja Raili]]* -sarjan Lissuna, joka uskoo ennustuksiin ja lukee ”ajatuksensa” korttien kautta. Haaranen nähtiin draamasarjassa *[[Korpelan kujanjuoksu]]* (2016–2018)*,* jossa hän näyttelee kieroa taloudenhoitaja Anitaa.

Haaranen on opiskellut Teatterikorkeakoulussa 1984–1988. Hän näytteli Tampereen Työväen Teatterissa 1988–1995, sen jälkeen hän on näytellyt freelancerina teattereille ja televisiossa.

Anna Haaranen on myös flamencotaiteilija. Hän aloitti flamencon harrastuksensa 1978. Haaranen omistaa flamencotanssikoulu Carmenin kengän ja antaa flamenco-opetusta Tampereella, Hämeenlinnassa ja Lahdessa.

## Näytelmiä

### Suomen Kansallisteatteri

* Kupariavain (1976)
* Mitta mitasta (1979)
* Keisari Jones (1979)
* Lehtolapsi (1980)
* Pariisilaiselämää (1981)
* Timon Ateenalainen (1982)
* Kuoleman tanssi (1987)
* Kerran vielä, Sam (1988)
* Olga (1995)

### Muualla

* Raivoisat Ruusut - kronikka vallasta (1988, Teatteri Raivoisat Ruusut)
* Hevosmorsian (2001, Teatteri Mukamas)
* Doña Rosita (2001, Tampereen Teatteri)
* 'Carmen' (2005, Hämeenlinnan Kaupunginteatteri)
* Korpelan Kujanjuoksu (2021, Tampereen Komediateatteri)
* Levätkää rauhassa, komisario Palmu (2021, Tampereen Komediateatteri) 

Lähde: , ellei toisin mainita.

## Palkinnot
*Kalle Kaiharin kulttuuripalkinto 1992

## Lähteet

## Aiheesta muualla
* 
* 
* Tampereen flamencoyhdistys - Anna Haaranen esittäytyy
Kuninkaiden kirjat

**Kuninkaiden kirjoiksi** kutsutaan heprealaisen Raamatun Tanakhin ja Raamatun Vanhan testamentin kahta historiakirjaa:

* Ensimmäinen kuninkaiden kirja
* Toinen kuninkaiden kirja
Molekyylibiologia

**Molekyylibiologia** on biologian osa-alue, joka tarkastelee solujen toimintaa molekyylitasolla. Tieteenala sivuaa läheisesti biokemiaa, genetiikkaa ja solubiologiaa, ja myös molekyylilääketiede hyödyntää molekyylibiologian menetelmiä.

Käytännössä molekyylibiologia on keskittynyt tutkimaan geenien toimintaa, DNA:n rakennetta sekä proteiineja ja entsyymejä. Molekyylibiologialla on merkittävä rooli uusien lääkkeiden ja erilaisten hoitomenetelmien kehittelyssä. 

Molekyylibiologia on yksi osa-alue astrobiologian tutkimusta. Molekyylibiologian merkitys nanotieteissä kasvaa koko ajan.

## Molekyylibiologian tekniikoita
* DNA-monistus (Expression cloning) 
* PCR eli polymeraasiketjureaktio (engl. polymerase chain reaction)
* Geelielektroforeesi (Gel electrophoresis)
* Southern / Northern / Western / Eastern blot
* DNA-lastu (DNA microarray, DNA chip tai biochip)
* Allele-Specific Oligonucleotide (ASO)

## Katso myös
* Genomi
* Proteiinilaskos
* Molekyylimallinnus

## Aiheesta muualla

*Solunetti: Molekyylibiologisia menetelmiä
Hesekiel

**Hesekiel** (, ’Jumala vahvistaa’) oli yksi Israelin profeetoista. Hän oli papin poika ja toimi itsekin pappina Jerusalemin temppelissä. Hänet vietiin muun kansan mukana pakkosiirtolaisuuteen Babyloniin vuonna 597 eaa. Hänen nimissään on Raamatun Vanhan testamentin *[[Hesekielin kirja]]*, joka on Hesekieliä koskevien tietojen päälähde. 

Hesekielin kirja jakautuu sisällöllisesti Raamatussa neljään osaan: 

* Luvut 1–24 sisältävät nuhdesaarnoja Juudalle ja Jerusalemille 
* Luvut 25–32 ovat tuomion julistuksia vieraille kansoille 
* Luvuissa 33–39 julistetaan pelastusta Israelille 
* Lukuihin 40–48 sisältyy lainsäädäntösuunnitelma uutta temppeliä ja sen seurakunnan palvelijoita varten odotettavissa olevan ihanan pelastuksen aikana 

## Lähteet

## Aiheesta muualla
* Hesekielin kirja, Raamattu 1992. Raamattu.fi
Samuelin kirjat

**Samuelin kirjoiksi** kutsutaan kahta historiakirjaa heprealaisessa ja kristillisessä Raamatussa. Ne ovat:

* Ensimmäinen Samuelin kirja
* Toinen Samuelin kirja.
Aikakirja

**Aikakirja** voi tarkoittaa seuraavia:

* annaali eli aikakirja tai vuosikirja
* Aikakirjat, heprealaisen Raamatun Tanakhin ja Raamatun Vanhan testamentin kaksi historiakirjaa:
** Ensimmäinen aikakirja
** Toinen aikakirja
* ''Aikakirja'', Heikki Ojan teos vuodelta 1999, nykyään luettavissa päivitettynä internetissä
* ''Aikakirjat'', Heavy Metal Perseen albumi